俞振英

俞振英（），字仲英，浙江紹興府新昌縣人，民籍，明朝政治人物。

 生平 
成化十年（1474年）甲午科浙江鄉試第七十一名舉人。成化二十年（1484年）甲辰科三甲第四十五名進士。初授安東知縣，改臨淮縣，後丁外艱，服除再補豐城，丁内艱，補貴溪令，平反疑獄，擢廣信府同知。正德三年（1508年）二月陞陝西兵備僉事《明武宗毅皇帝实录卷之三十五》：正德三年二月壬午，升户部郎中秦金为河南按察司副使、提调学校，刑部员外郎杭淮、大理寺左寺副孫炯、江西广信府同知俞振英俱为按察司佥事，淮浙江，炯湖广，振英陕西。，以斬獲有功，四年七月升任尚寶司卿。當時太监劉瑾擅权，振英至京城，因不能屈從，十一月致仕歸《新昌縣志》：俞振英，少聪明，有奇气，好读书为文，始授安东知县，一日得淮流浮尸，衣夹扬州市缯目，曰是必有冤，遂遣数人，分入群盗中，市缯，默察其色，记相符者贵买之，一人得数缣归，与目无二，索其舟，果得余缣，并所掠少女衣物，女言亡官，眷属被害，已十口矣，获盗二十余众，皆伏死，人称神明。移官临淮，和易宽平，民称乐业。弘治戊申，诏修宪皇实录，博采公议，英得以循良附名国史。后丁外艰，再补丰城，邑大旱，申理淹狱，露祷不食，明旦大雨，民歌曰，两岁无麦，今得雨伯。丁内艰，补贵溪令，平反疑狱，不致沉抑，擢广信通判，会有国丧，中使逞威，所至黩货，英挺然面折，数其罪状，上下赖之，陞陕西兵备佥事，以斩彜有功，擢尚宝司卿，逆瑾擅权，武文将相皆出其门下，英至京，或谓曰，曾谒刘司礼乎？书剌必谦抑。英再三诘故，乃以己剌示英，英不答。出曰：吾老矣，不能借尚方剑，尚可俛首奄竖，称小的乎？遂弃官归，天下高之。家居甘澹薄，时人无异议焉。。

兄俞振才，成化十一年乙未進士。

参考文献

Category:明朝尚寶司卿
Category:明朝安東縣知縣
Category:明朝臨淮縣知縣
Category:明朝豐城縣知縣
Category:明朝貴溪縣知縣
Category:明朝廣信府同知
Category:明朝陕西按察司佥事